אדם קשצ'וט

אדם קשצ'וט (בפולנית: Adam Kszczot; נולד ב-2 בספטמבר 1989) הוא אתלט פולני, פעמיים ברציפות סגן אלוף העולם (בייג'ינג 2015 ולונדון 2017), אלוף העולם באולם (ברמינגהאם 2018), 3 פעמים ברציפות אלוף אירופה (ציריך 2014, אמסטרדם 2016 וברלין 2018) ו-3 פעמים אלוף אירופה באולם (פריז 2011, גטבורג 2013 ובלגרד 2017) בריצת 800 מטר. קשצ'וט נולד וגדל באופוצ'נו, פולין. אמו עבדה כמורה למתמטיקה, ואביו היה נגר. לקשצ'וט שתי אחיות ואח בכור שנפטר כשהיה בן 17 מהתחשמלות. באליפות אירופה לנוער שנערכה בהנגלו, הולנד ביולי 2007 זכה קשצ'וט במדליית ארד בריצת 800 מטר בשיא אישי חדש של 1:48.10 דקות ובאליפות העולם לנוער שנערכה בבידגושץ', פולין ביולי 2008 הוא סיים במקום רביעי בריצת 800 מטר בתוצאה של 1:47.91 דקות. באליפות אירופה באולם שנערכה בטורינו, איטליה במרץ 2009 הוא סיים במקום רביעי בריצת 8000 בתוצאה של 1:49.52 דקות. באליפות אירופה עד גיל 23 שנערכה בקובנה, ליטא ביולי הוא זכה במדליית זהב בריצת 800 מטר בתוצאה של 1:45.81 דקות. חודש לאחר מכן, באליפות העולם שהתקיימה בברלין, גרמניה הוא סיים במקום 14 בריצת 800 מטר בתוצאה של 1:46.33 דקות. באליפות העולם באולם שנערכה בדוחה, קטר במרץ 2010 הוא זכה במדליית ארד בתוצאה של 1:46.69 דקות. באליפות אירופה שנערכה בברצלונה אוהת שנה הוא זכה במדליית ארד בריצת 800 מטר בתוצאה של 1:47.22 דקות, אחרי בן ארצו מרצין לבנדובסקי (1:47.07 דקות) ומייקל רימר במריטניה (1:47.17 דקות). באליפות אירופה באולם שנערכה בפריז, צרפת בתחילת מרץ 2011 הוא זכה במדליית זהב בריצת 800 מטר בתוצאה של 1:47.87 דקות. באליפות העולם שנערכה בטגו, קוריאה הדרומית בסוף אוגוסט באותה שנה הוא סיים במקום שישי ברצת 800 מטר בתוצאה של 1:45.25 דקות. שבועיים לאחר מכן, בתחרות שנערכה ברייטי, איטליה ב-10 בספטמבר הוא קבע בריצת 800 מטר שיא אישי חדש של 1:43.30 דקות (שיאו הנוכחי, 2018). בתחרות שנערכה באולם בליווה, צרפת ב-14 בפברואר 2012 קבע קשצ'וט בריצת 800 מטר שיא פולין חדש של 1:44.57 דקות (השיא הנוכחי, 2018), התוצאה השלישית בטיבה באולם. כחודש לאחר מכן, באליפות העולם שנערכה באיסטנבול, טורקיה במרץ הוא סיים במקום רביעי בתוצאה של 1:49.16 דקות. באולימפיאדת לונדון (2012) הוא סיים במקום 12 בתוצאה של 1:45.34 דקות באליפות אירופה באולם שנערכה בגטבורג, שוודיה במרץ 2013 הוא זכה במדליית זהב בריצת 800 מטר בתוצאה של 1:48.69 דקות. באליפות העולם שנערכה במוסקבה, רוסיה באוגוסט אותה שנה הוא סיים במקום 12 בריצת 800 מטר בתוצאה של 1:45.68 דקות. באליפות אירופה שנערכה בציריך, שווייץ באוגוסט 2014 זכה קשצ'וט במדליית זהב בריצת 800 מטר בתוצאה של 1:44.15 דקות, לפני בן ארצו ארתור קוצ'פסקי (1:44.89 דקות) ומרק אינגליש מאירלנד (1:45.03 דקות). באליפות העולם שנערכה בבייג'ינג, סין באוגוסט 2017 זכה קשצ'וט במדליית כסף בריצת 800 מטר בתוצאה של 1:46.08 דקות, אחרי דייוויד רודישה מקניה (1:45.84 דקות) ולפני אמל טוקה מבוסניה והרצגובינה (1:46.30 דקות). באליפות אירופה שנערכה באמסטרדם, הולנד ביולי 2016 זכה במדליית זהב בפעם השנייה ברציפות בריצת 800 מטר בתוצאה של 1:45.18 דקות, לפני מרצין לבנדובסקי (1:45.54 דקות) ואליוט ג'יילס מבריטניה (1:45.54 דקות). כחודש לאחר מכן, באולימפיאדת ריו דה ז'ניירו (2016) הוא סיים במקום תשיעי בריצת 800 מטר בתוצאה של 1:44.70 דקות. באליפות אירופה באולם שנערכה בבלגרד, סרביה במרץ 2017 זכה קשצ'וט במדליית זהב בריצת 800 מטר בתוצאה של 1:48.87 דקות. באליפות העולם שנערכה בלונדון באוגוסט 2017 זכה קשצ'וט בפעם השנייה ברציפות במדליית כסף בריצת 800 מטר בתוצאה של 1:44.95 דקות, אחרי פייר-אמברואז בוס מצרפת (1:44.67 דקות) ולפני קיפייגון בט מקניה (1:45.21 דקות). באליפות העולם באולם שנערכה בברמינגהאם, בריטניה במרץ 2018 הוא זכה במדליית זהב בריצת 800 מטר בתוצאה של 1:47.47 דקות, לפני דרו וינדל מארצות הברית (1:47.49 דקות) וסאול יורדוניז מספרד (1:48.01 דקות). באליפות אירופה שנערכה בברלין באוגוסט הוא זכה בפעם השלישית ברציפות במדליית זהב בריצת 800 מטר בתוצאה של 1:44.59 דקות, לפני אנדראס קרמר משוודיה (1:45.03 דקות) ופייר-אמברואז בוס (1:45.30 דקות). קשצ'וט נשוי ואב לבן. יש לו תואר ראשון בניהול מהאוניברסיטה הטכנולוגית בלודז'. ריצת 400 מטר: 46.51 שניות (2011) ריצת 600 מטר: 1:14.55 דקות (2009), שיא פולין ריצת 800 מטר: 1:43.30 דקות (2011) ריצת 600 מטר: 1:15.26 דקות (2012), שיא פולין ריצת 800 מטר: 1:44.57 דקות (2012), שיא פולין מדיה וקבצים בנושא אדם קשצ'וט בוויקישיתוף אדם קשצ'וט, ברשת החברתית פייסבוק אדם קשצ'וט, ברשת החברתית אינסטגרם אדם קשצ'וט, באתר הוועד האולימפי הבין-לאומי אדם קשצ'וט, באתר olympedia.org אדם קשצ'וט, באתר התאחדות האתלטיקה הבין-לאומית אדם קשצ'וט, באתר ליגת היהלום אדם קשצ'וט, באתר Track and Field (גברים)